Kanye West wil president word | Maroela Media
Kanye West (November 2019) (Foto: Evan Agostini/Invision/AP, File)
Die kletsrymer Kanye West het Saterdag op Twitter gesê hy gaan deelneem aan die presidentsverkiesing in die VSA.
"Ons moet nou die belofte van Amerika realiseer deur op God te vertrou, ons visie te verenig en die toekoms te bou. Ek gaan deelneem aan die VSA-presidentsverkiesing," het West op Onafhanklikheidsdag geskryf met die hutsmerk #2020VISION.
In 2018 het West, een van 'n paar hoofstroomkunstenaars wat Trump openlik ondersteun het, aangekondig hy distansieer homself van politiek net weke ná hy 'n "Make America Great Again"-pet gedra en sy liefde vir die president verklaar het in 'n ongewone vergadering in die Oval Office.
Ná die besoek aan die Withuis het hy gesê hy het besef hy is "gebruik" om boodskappe te versprei waarin hy nie glo nie. "Ek distansieer myself van politiek en sal ten volle fokus daarop om kreatief te wees."
Die hip hop-kunstenaar het al tydens die 2015 MTV Video Music-toekennings gesê hy wil in 2020 deelneem aan die presidentsverkiesing toe hy die Michael Jackson Video Vanguard-toekenning ontvang het. Hy het later gesê hy was ernstig, maar dat hy dit nie sal doen tot 2024 nie.
Die 43-jarige musikant en entrepreneur is bekend vir sy vreemde uitsprake en dit is nie dadelik duidelik of hy regtig van plan is om deel te neem nie.
Hahaha, as ouens so op die draad sit en dan weer n ander dientjie sing.
Kayne West het 'n plan. Hy wil al die swart stemme wegneem van Biden af, sodat Trump oor die algemeen weer wen…..lekker man!
Ag asseblief tog
Stel jou nou voor mas hy kletsrym toesprake maak. Miskien het Amerika hom nodig. Trump het 'n ding begin en Kanye kan dit voortsit. Ek stem vir hom.
Die mees skokkende feit is, hy het genoeg geld om 'n presidensiele verskiesing self te kan befonds. En as hy, soos Trump, genoeg stemme kan kry is die moontlikheid goed dat hy 'n kans sal staan.
Nie seker hoeveel politiese kennis Kanye het nie, maar ons lewe in vreemde tye, en deesdae in Amerika kan enigiemand enigiets word of doen.
Ek dink ons gaan nog die groot val aanskou van "the greatest country in the world" (in Trump se stem).